Dorado (cytser)

Cytser a welir yn awyr y nos yn hemisffer wybrennol y de yw Dorado. Mae ei enw yn cyfeirio at y dorado (Coryphaena hippurus), rhywogaeth o bysgod, er ei fod hefyd wedi'i ddarlunio ar siartiau sêr weithiau fel pysgodyn cleddyf, gan ddefnyddio'r enw "Xiphias".
Dyma un o'r 12 cytser deheuol sy'n deillio o arsylwadau'r mordwywyr o'r Iseldiroedd Pieter Dirkszoon Keyser a Frederick de Houtman ar ddiwedd y 16g. Fe'i darluniwyd gyntaf yn 1598 ar glôb wybrennol gan Petrus Plancius ac ymddangosodd mewn print gyntaf yn 1603 yn atlas Uranometria Johann Bayer."Dorado", Ian Ridpath's Star Tales; adalwyd 24 Mawrth 2025 Mae'n un o'r 88 cytser dynodedig a ddiffiniwyd gan yr Undeb Seryddol Rhyngwladol ym 1922.

bawd|400px|canol|Map yn dangos maint y sêr yn Dorado

Mae Dorado yn cynnwys y rhan fwyaf o Gwmwl Mawr Magellan, gyda'r gweddill yn y cytser Mensa.

 Gwrthrychau 
 Cwmwl Mawr Magellan
 LH 95
 Nifwl y Tarantwla
 N44
 Corff y Merfog
 NGC 1553
 NGC 1566
 NGC 1672

Cyfeiriadau

Categori:Cytserau